*Leveres personlig eller sendes rekommandert*

*Sted og dato*

*Navn og adresse arbeidstaker*

**Oppsigelse**

Det vises til drøftingsmøte (*dato*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Du sies med dette opp fra din stilling som\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

med fratreden (*dato*).

Årsaken til oppsigelsen er\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Årsaken kan utelates. Hvis årsaken spesifiseres må alle relevante forhold tas med*).

Dersom du vil gjøre gjeldende at oppsigelsen ikke er saklig begrunnet, har du rett til å kreve forhandling og reise søksmål etter bestemmelsene i arbeidsmiljøloven kapittel 17.

Krav om forhandling må fremsettes skriftlig innen to uker etter at denne oppsigelse er mottatt. Så lenge det føres forhandlinger om oppsigelsen, har du rett til å fortsette i stillingen.

Søksmål må eventuelt reises innen åtte uker etter forhandlingenes avslutning. Dersom forhandling ikke er holdt, må søksmål reises innen åtte uker etter at oppsigelsen fant sted. Hvis du bare vil kreve erstatning, må søksmål reises innen seks måneder etter forhandlingenes avslutning, eventuelt etter at oppsigelsen fant sted.

Blir søksmål reist, vil du ha rett til å fortsette i stillingen mens søksmålet behandles med mindre retten bestemmer noe annet (gjelder ikke midlertidig ansatt). Dette er betinget av at søksmålet reises innen åtte uker fra oppsigelsen er gitt eller forhandlingen er avsluttet og innen utløpet av oppsigelsesfristen. Det samme gjelder om du innen utløpet av oppsigelsesfristen skriftlig har gitt vår virksomhet underretning om at søksmål vil bli reist innen åtteukers-fristen. Skjer oppsigelsen i avtalt prøvetid har du likevel i utgangspunktet ikke rett til å stå i stilling.

Skyldes oppsigelsen virksomhetens forhold, vil du i inntil ett år etter utløpet av oppsigelsestiden ha fortrinnsrett til nyansettelse ved ledig stilling i virksomheten, forutsatt at dette er en stilling du er kvalifisert for og du har vært ansatt i minst 12 måneder de siste to år før utløpet av oppsigelsestiden.

Arbeidsgiver og riktig saksøkt ved eventuelt søksmål:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Med hilsen

\_\_\_\_\_\_\_\_\_\_\_\_\_\_\_

*Arbeidsgiver* Bekreftet mottatt

\_\_\_\_\_\_\_\_\_\_\_\_\_\_

*Arbeidstaker*